Die wêreld in foto’s – 14 September 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Te midde van die Covid-19-pandemie vier Engeland die 400ste herdenking van die Mayflower-vaart wat 102 pelgrims in 1620 na die sogenaamde nuwe wêreld aangepak het. Hierdie reis het die grondslag gelê vir die hedendaagse Verenigde State van Amerika (VSA). Die Mayflower 400: Legend and Legacy-uitstalling open op 28 September in The Box-museum in Plymouth, Engeland, vir die publiek. ŉ Algemene oorsig van die uitstalling. (Foto: Alastair Grant, AP) Foto’s van mense wat aanvoer dat hulle afstammelinge van die oorspronklike Mayflower-passasiers was, asook die afstammelinge van die inheemse Mashpee Wampanoag-stam wat in die gebied gewoon het waar die pelgrims hulself gevestig het. (Foto: Alastair Grant, AP) ŉ Tydlyn van Europese verkenning na die Amerikas, wat in 1492 begin het en in 1620 eindig met die aankoms van die Mayflower in die VSA. (Foto: Alastair Grant, AP) Pottebakkerswerk wat in die 1600’s in die noordooste van die VSA gevind is. (Foto: Alastair Grant, AP) ŉ Materiaalontwerp wat die passasiers van die Mayflower verteenwoordig. Dié ontwerp is deel van die uitstalling. (Foto: Alastair Grant, AP)